Tezga-d Lemsella deg Yilulen n Umalu. Tebɛed ɣef Tizi Uzzu s wazal n 60 kilumitr. Ɛlayet ɣef lebḥar s 900 n lmitrat. Zedɣen deg-s ugar n 600 n yimdanen. Tettwassen, taggara-a, s tmeɣra n tbexsisn i yettilin yal aseggas deg taddart-a. Am wakken i mechuret, diɣ, s ucennay-is Zayen. Tettekki deg temsizzelt-nni ‘’Taddart tazedgant n lwilaya n Tizi Uzzu’’ i d-yettheggi yal aseggas usqamu aɣerfan n lwilaya n Tizi Uzzu (APW). Xas akken zeddiget dayen kan, meɛna ur d-tufrar ara imi i as-ttwakksent azal n 10 tinqidin ɣef lǧameɛ. Akka i aɣ-d-nnan. Akka tura, ur sɛin ara lǧameɛ anda ttẓallan. Taddart, tesseddu-yi-tt tejmaɛt, qrib am zikk-nni. Tesɛa ‘’Taseɣlit n taddart’’ (Le règlement intérieur).